CELEX: 62019TN0562
Language: et
Date: 2019-08-14 00:00:00
Title: kohtuasi T-562/19: 14. augustil 2019 esitatud hagi – Klein versus komisjon

7.10.2019   
            
            
               ET
            
            
               Euroopa Liidu Teataja
            
            
               C 337/18
            
         
      14. augustil 2019 esitatud hagi – Klein versus komisjon
      (kohtuasi T-562/19)
      (2019/C 337/18)
      Kohtumenetluse keel: saksa
      
         Pooled
      
      
         Hageja: Christoph Klein (Großgmain, Austria) (esindaja: advokaat H.J. Ahlt)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tuvastada, et Euroopa Komisjon on rikkunud asutamislepingut, kui ta jäi tegevusetuks 7. jaanuaril 1998 Saksamaa algatatud kaitseklauslimenetluses CE-märgisega meditsiiniseadme „Inhaler Broncho-Air“ suhtes ega teinud ostust vastavalt direktiivi 93/42/EMÜ (1) artikli 8 lõikele 2;
               
            
                  —
               
               
                  mõista kohtukulud välja kostjatelt.
               
            
         Väited ja peamised argumendid
      
      Hagi põhjenduseks esitab hageja seitse väidet.
      
                  1.
               
               
                  Esimene väide: Euroopa Komisjon on rikkunud direktiivi 93/42/EMÜ artikli 8 lõiget 2, kuna ta ei ole teinud alates 7. jaanuarist 1998 Saksamaa algatatud kaitseklauslimenetluses CE-märgisega meditsiiniseadme „Inhaler Broncho-Air“ otsust ja tal ei ole selleks kaalutlusõigust.
               
            
                  2.
               
               
                  Teine väide: otsuse tegemata jätmisega (tegevusetus) on Euroopa Komisjon rikkunud ELTL artiklit 34 ja õigust kaupade vabale liikumisele seoses meditsiiniseadmega „Inhaler Broncho-Air“.
               
            
                  3.
               
               
                  Kolmas väide: Euroopa Komisjon on otsuse tegemata jätmisega rikkunud Euroopa Liidu põhiõiguste harta (edaspidi „harta“) artiklit 47, kuna ta ei ole võimaldanud hagejal kasutada õiguskaitsevahendit otsuse vaidlustamiseks ega teostada oma kaitseõigusi pädevas kohtus või täpsemalt Euroopa Kohtus.
               
            
                  4.
               
               
                  Neljas väide: Euroopa Komisjon on rikkunud harta artiklit 41, kuna keelustamisest puudutatud isikuid ei ole senini ära kuulatud ja mõistliku aja jooksul ei ole tehtud mingit otsust hoolimata direktiivi 93/42/EMÜ artikli 8 lõikega 2 kehtestatud liidu õigusnormidest.
               
            
                  5.
               
               
                  Viies väide: Euroopa Komisjon on otsuse tegemata jätmisega rikkunud hagejale harta artiklist 17 tulenevat õigust omandile, kuna selle rikkumise tõttu ei saa ta turule tuua oma toodet „Inhaler Broncho-Air“.
               
            
                  6.
               
               
                  Kuues väide: Euroopa Komisjoni tegevusetus rikub ka harta artiklit 20, seaduse ees võrdsuse põhimõtet, kuna komisjon on sarnastel juhtudel otsuseid teinud. See tähendab ka harta artiklist 21 tuleneva diskrimineerimise keelu põhimõtte rikkumist.
               
            
                  7.
               
               
                  Seitsmes väide: kuna Euroopa Komisjon ei ole teinud otsust, on hagejalt üle 20 aasta olnud takistatud kasutada õigust tegeleda vabalt valitud tegevusalal „Inhaler Broncho-Air“ loojana, millega Euroopa Komisjon on rikkunud harta artiklit 15.
               
            
         (1)  Nõukogu 14. juuni 1993. aasta direktiiv 93/42/EMÜ meditsiiniseadmete kohta (EÜT 1993, L 169, lk 1; ELT eriväljaanne 13/12, lk 82).